**Tema: Natūralūs ir dirbtiniai gamtos objektai** (pasaulio pažinimas + lietuvių kalba)

**Pamokos tikslas:** Mokiniai atskirs natūralius ir dirbtinius objektus, atpažins juos savo aplinkoje, įvardys bei sudarys trumpus sakinius.

**Uždaviniai mokiniams:**

1. Atpažins ir įvardys natūralius bei dirbtinius objektus.
2. Rūšiuos paveikslėlius pagal objektų kilmę.
3. Atpažins juos savo aplinkoje ir pateiks pavyzdžių.
4. Sudarys 1–2 sakinius apie pasirinktą objektą.

**Ugdomos kompetencijos:**

* Pažinimo
* Gamtamokslinė
* Komunikavimo
* Kūrybiškumo
* Socialinė ir emocinė

**Taikomi ugdymo metodai:**

* Skaidrių pristatymas
* Diskusija / klausimų-atsakymų metodas
* Darbas porose
* Kūrybinis rašymas (trumpi sakiniai)
* Kūrybinė veikla (piešimas)
* Refleksija

**Pamokos planas:**

|  |  |
| --- | --- |
| **Įvadinė dalis**  | Skaidrių demonstravimas, kuriuo metu vyksta trumpą diskusija *(mokytojas trumpai supažindina mokinius su sąvokomis: natūralus objektas (atsiradęs gamtoje), dirbtinis objektas (sukurtas žmogaus)).* Po peržiūros mokiniai darbo lape atlieka 1 užduotį (mokiniai gauna paveikslėlius su įvairiais daiktais ir juos rūšiuoja į dvi grupes: natūralūs /dirbtiniai). |
| **Pagrindinė dalis** | Toliau pamoka vyksta lauke - šalia mokyklos. Mokiniai suskirstomi poromis atlieka užduotį: tyrinėjant aplinką, ieško gamtos bei žmogaus kūrinių ir užrašo juos suskirstant į grupes. Susurinkę perskaito savo užrašus. Vyksta trumpas aptarimas: *Ką sunkiau surasti – gamtos ar žmogaus rankų kūrinius? Kurių kūrinių pavyko surasti daugiau?*  Po aptarimo grįžtama į klasę. Čia mokiniai darbo lape atlieka 2 užduotį (pasirenka vieną objektą iš kiekvienos grupės ir sudaro po 1–2 sakinius.3 užduotis: Mokinys nupiešia vieną objektą ir trumpai apie jį pasakoja. |
| **Baigiamoji dalis** | Apibendrinimas - visi daiktai yra sukurti gamtos arba žmogaus. Releksija - mokiniai pasidalina savo įspūdžiais, atradimais, kaip sekėsi dirbti. Vertinimas: Stebimas mokinių aktyvumas, gebėjimas rūšiuoti ir sudaryti sakinius. Mokytojo padrąsinimas, pagyrimas. |